சுயாதீன கலை, திரைப்பட மையமும் தாய்வீடு பத்திரிகையும் இணைந்து மாற்று ஊடகத்துக்கு அளப்பரிய சேவையாற்றுவோருக்கு ‘அகேனம்’ விருதினையும் இத்திரைப்பட விழாவன்று வழங்கிவருகின்றன. ஒடுக்கப்பட்ட சமூகங்களின் உணர்வுகளை, அவற்றின் வரலாற்றை, சமகால நிலைமையை திரைப்படங்கள் வழியாக வெளிப்படுத்தி, ஆவணப்படுத்தும் பணியில் ஈடுபட்டுவருபவரும் ஈழத்தின் வடக்கு, கிழக்கில் திரைத்துறைப் பயிற்சி முகாம்களை நடத்துவதில் முன்னின்றவரும் அண்மைக்காலத்தில் சர்வதேசத் திரைப்பட விழாக்களில் விருதுகளைப் பெற்றுக்கொண்டிருக்கும் ‘உரு’ குறும்படத்தின் இயக்குநரும் விரிவுரையாளரும் பிரதி எழுத்தாளருமான திரு. ஞானதாஸ் காசிநாதர் அவர்களுக்கு இம்முறை அகேனம் விருது வழங்கப்பட்டது. திரு. ஞானதாஸ் காசிநாதர் சார்பில் திரு. சிவஹரன் ராம் விருதினைப் பெற்றுக்கொண்டார்.